als_Latn dik_Latn sag_Latn
Zv.kryeministrja teknike, Ledina Mandija pasditen e sotme i ka kërkuar ministrit të Tranporteve që vjen nga radhët e LSI, Sokol Dervishaj të shkarkojë nga detyra e Drejtorit të Drejtorisë së Përgjithshme Detare, Gazmir Tahiri.
Sipas deklaratës për shtyp, thuhet se në datën 27 Maj nga Porti i Vlorës ka dalë për lundrim një anije, e cila është pronë e kapitanerisë së porteve, në të cilën disa të rinj, simpatizantë të një subjekti politik në praninë e një kandidati për deputet, propagandojnë simbole partiake.
Zv.kryeministrja kërkon nga Dervishi të marrë masa në mënyrë të menjëhershme.
Deklarata:
Zëvendëskryeministrja Ledina Mandija, në cilësinë e drejtuesit të Task Forcës, i kërkoi Ministrit të Transportit dhe Infrastrukturës, Sokol Dervishaj, shkarkimin nga detyra të Drejtorit të Drejtorisë së Përgjithshme Detare, Gazmir Tahiri, i cili referuar informacioneve në kundërshtim me pikën 13 të VKM-së Nr.473, datë 1.06.2017 ka vënë në dispozicion të një subjekti elektoral mjete, të cilat janë pronë e administratës shtetërore.
Sipas informacionit të provuar me pamje filmike në datën 27 Maj nga Porti i Vlorës ka dalë për lundrim një anije, e cila është pronë e kapitenerisë së porteve, në të cilën disa të rinj, simpatizantë të një subjekti poltik në praninë e një kandidat për deputet, propagandojnë dhe manifestojnë me simbole partiake.
Zëvendëskryeministrja i kërkon Ministrit Dervishi të marrë masa në mënyrë të menjëhershme si dhe referimin e rastit pranë organeve të Prokurorisë së Përgjithshme.
als_Latn als_Latn als_Latn als_Latn als_Latn als_Latn als_Latn